[{"text_idx": "#000001", "text": "Croeso i\u2019r unfed ar bymtheg o Wythnosau Celf Ynys Mo\u0302n, Wythnosau Stiwdios Agored ac Orielau, Dydd Sadwrn 9 Ebrill \u2013 Dydd Sul 24 Ebrill 2022, pryd y bydd paentwyr, cerflunwyr, ffotograffwyr, gwneuthurwyr ffilmiau, arlunwyr print, artistiaid gosodiadau a gweithwyr crefft yn agor eu stiwdios i ymwelwyr."}, {"text_idx": "#000002", "text": "Yn falch o ddweud bod y copi digidol o\u2019r Canllaw bellach ar gael a gellir ei lawrlwytho yma . Mae copi\u0308au caled bellach ar gael o stiwdios artistiaid, orielau a lleoliadau allweddol ar yr Ynys."}, {"text_idx": "#000003", "text": "Nodir isod yr 2022 o artistiaid sy\u2019n cymryd rhan."}, {"text_idx": "#000004", "text": "Mae Wythnosau\u2019r Stiwdios ac Orielau Agored yn denu ymwelwyr o bob rhan o Brydain. Dyma\u2019r digwyddiad celf mwyaf a gynhelir ar yr ynys. Eleni, bydd gwaith dros 150 o artistiaid yn cael ei arddangos mewn 55 o leoliadau, gan gynnwys 6 oriel sy\u2019n cymryd rhan. Bydd pob mathau o bethau ar gael i chi eu prynu, yn gardiau, printiau a gweithiau celf gwreiddiol; a gallwch weld gweithiau sydd wrthi\u2019n cael eu gwneud ac arddangosfeydd o gelfyddyd gyfoes. Mae\u2019r lleoliadau\u2019n cynnwys stiwdios, capeli, ysguboriau, siediau, orielau a chartrefi artistiaid. Byddwch yn cael cyfle i gyfarfod a siarad a\u0302\u2019r artist, yn aml dros baned o de, a thrwy hynny gipolwg unigryw o\u2019r broses artistig. Peidiwch a\u0302 theimlo\u2019n swil ynghylch ymweld; yr unig reswm y mae\u2019r holl artistiaid yn agor eu stiwdios yw eu bod yn awyddus i\u2019ch cyfarfod chi. Fel y crybwyllwyd eisoes, rydym yn cynnig 5 daith gerdded celf a thirlun. Mae gwybodaeth bellach am y rhain yn yr adran Digwyddiadau.\nMae\u2019r digwyddiad yn ymestyn dros ddwy wythnos lawn y Pasg gyda rhai artistiaid yn agored yr holl amser ac eraill am ychydig ddyddiau\u2019n unig. Er mwyn ei gwneud hi\u2019n haws ichi gynllunio, oriau agor y stiwdios bob amser yw 11am-5pm ar y dyddiau y maent yn agored. Hefyd mae clawr y llawlyfr A5 lliw yn cynnwys map sy\u2019n eich helpu i gynllunio\u2019ch ymweliadau a dangos y ffordd o amgylch yr ynys. Mae hefyd yn cynnwys manylion am ein teithiau cerdded, y gallwch eu gweld hefyd yn yr adran Digwyddiadau.\nBydd y Llawlyfr yn cael ei ddosbarthu\u2019n helaeth, a gellir lawrlwytho copi PDF, ynghyd ag ychwanegiadau a chywiriadau. Yn y llawlyfr, ochr yn ochr a\u0302 manylion pob artist, mae calendr sy\u2019n nodi eu dyddiau agor, ac yn adran gefn y llawlyfr, mae amserlen ddyddiol o\u2019r holl stiwdios sy\u2019n agored ar bob diwrnod sy\u2019n eich galluogi chi i gynllunio taith i ymweld a\u0302\u2019r rhai sy\u2019n agored."}, {"text_idx": "#000005", "text": "Gyda help Menai Holiday Cottages rydym yn gweithio i hyrwyddo gwaith artistiaid ac orielau drwy gydol y flwyddyn. Felly, yn ogystal a\u0302\u2019r oriau agor a ddangosir ar gyfer y Stiwdios Agored, mae rhai ar agor drwy\u2019r flwyddyn (gweler eu gwefan neu cysylltwch am eu horiau agor rheolaidd), ac eraill drwy gydol y wyddyn trwy drefnu ymlaen llaw."}, {"text_idx": "#000006", "text": "Os byddwch yn mwynhau eich ymweliad, dewch yn o\u0302l yn yr hydref i ddarganfod y doniau celfyddydau perfformio ar yr ynys neu ymunwch fel unigolyn neu grw\u0302p ag Wythnosau Celfyddydau Perfformio Mo\u0302n ( Hydref / Tachwedd 2022). Dangosir rhagflas o\u2019r hyn sydd i ddod o dan yr adran Wythnosau Celfyddydau Perfformio, ac mae\u2019n cynnwys y 5ed gw\u0302yl ffilmiau SeeMo\u0302r. I gael copi o\u2019r llawlyfr neu os oes gennych unrhyw gwestiynau cysylltwch a\u0302 Chanolfan Ucheldre ar 01407 763361, neu "}, {"text_idx": "#000007", "text": "Mae hanes, storiau a gwaith celf cyfoes yn dwad at ei gilydd yn yr arddangosfa gynhwysfawr yma ym maenordy 100 mlwydd oed Plas Bodfa. Dewch i ddarganfod 77 gwaith creadigol drwy ddulliau gweledol, clywedol, perfformiad a gosodiadau-safl- eoedd penodol."}, {"text_idx": "#000008", "text": "Ar agor trwy gydol y flwyddyn trwy drefnu ymlaen llaw."}, {"text_idx": "#000009", "text": "Mae Ucheldre yn rhaglennu digwyddiadau, cyngherddau, ffilmiau, darllediadau lloeren, arddangosfeydd, cymdeithasau a gweithdai drwy gydol y flwyddyn. Yn ystod Wythnosau Celf Ynys Mo\u0302n mae\u2019n arddangos gwaith gan artistiaid sy\u2019n cymryd rhan, ynghyd a\u0302 gweithdai."}, {"text_idx": "#000010", "text": "Ar agor drwy gydol y flwyddyn."}, {"text_idx": "#000011", "text": "Mae fy stiwdio\u2019n meddiannu dwy ystafell yn fy nghartref, sef oriel a gweithdy stiwdio ac mae\u2019n agored yn ystod y Pasg a thrwy drefniant. Dw i\u2019n paentio tirluniau Mo\u0302n a Gwynedd yn bennaf mewn acrylig, olew a dyfrlliw."}, {"text_idx": "#000012", "text": "Cynhelir Grw\u0302p Portreadu yn Ucheldre ar 21/4/ 22 (10yb \u2013 1yp). Mae Stiwdio Pen y Braich, Llandderfel, Bala,\nLL23 7PY ar agor drwy\u2019r flwyddyn. Cysylltwch i drefnu apwyntiad os gwelwch yn dda. Byddaf bob amser yn brwydro gydag anawsterau technegol i fynegi syniadau \u2013 mae pob pwnc yn bosib."}, {"text_idx": "#000013", "text": "Mae fy nghelf yn cael ei ddylanwadu gan hanes /tirlun Cymru ac wedi ysbrydoli\u2019r cymeriadau ffermio, Gwyn a Gwawr. Dw i\u2019n credu\u2019n gryf mewn pw\u0302er comedi i godi\u2019r ysbryd ac yn aml yn cynnwys hynny yn fy ngwaith."}, {"text_idx": "#000014", "text": "Olew ar gynfas yw fy ngwaith yn bennaf. Dw i\u2019n mwynhau paentio pob gwrthrych, yn enwedig rhai sy\u2019n ymwneud a\u0302 gogledd Cymru. Fel arlunydd sydd wedi ennill gwobrau am luniau o awyrennau, dw i\u2019n ceisio adrodd hanes hedfan awyrennau yng Nghymru."}, {"text_idx": "#000015", "text": "Ffotograffiaeth, printiadau, gosodiadau a llyfrau, gan gynnwys gwaith a ddangoswyd yn Siapan a\u2019r Eisteddfod Genedlaethol. Gweithiau ar newidiadau hinsawdd a phw\u0302er niwcliar."}, {"text_idx": "#000016", "text": "Bum yn dal i weithio ar dirluniau Cymreig yn ystod y cyfnod o dan gyfyngiadau. Mae lla- wer o\u2019r gwaith prydferth newydd yma i\u2019w gweld yn y Galeri ar ffurf cardiau a phrintiadau cain wedi eu harwyddo. Mae fy llyfrau bwrdd coffi dal ar gael."}, {"text_idx": "#000017", "text": "Mae\u2019r Oriel yn gartref i Artism UK sy\u2019n cefnogi artistiaid ar y sbectrwm awtistig. Yr Arddangosfa ar gyfer y Stiwdios Agored fydd ein 6ed sioe agored flynyddol. Rydym hefyd wedi gwahodd amryw o artistiaid lleol i arddangos eleni er mwyn hyrwyddo cynhwysiant."}, {"text_idx": "#000018", "text": "Ar agor trwy gydol y flwyddyn trwy drefnu ymlaen llaw.."}, {"text_idx": "#000019", "text": "Mae Stiwdio Artisan yn farchnad newydd yng Ngogledd yr Ynys yn arbenigo mewn gwaith celf a chrefft yn ogystal a\u0302 darparu adnoddau addas i bob oed a gallu. Dan ni hefyd yn arddangos gwaith artistiaid a chrefftwyr lleol o dro i dro."}, {"text_idx": "#000020", "text": "Ffotograffydd tirluniau sydd wedi cael ei waith ar BBC yn ddiweddar. Ers cychwyn y busnes yn 2018 dw i wedi cael sylw anhygoel gan y cyhoedd, yn anfon fy ngwaith dros y byd. Dw i\u2019n teimlo\u2019n angerddol mod i eisiau rhannu\u2019r prydferthwch sydd o\u2019n hamgylch."}, {"text_idx": "#000021", "text": "Dw i wedi bod yn gwneud potiau, yn arddangos ac yn gwerthu ledled y wlad ers rhai blynyddoedd. Byddaf yn defnyddio amrywiaeth o dechnegau i wneud darnau domestig, addurniadol a cherfluniol. Byddaf yn peintio gydag olew ac acrylig yn ogystal."}, {"text_idx": "#000022", "text": "Mae Janet yn canolbwyntio ar newidiadau tymhorol ei chynefin ar Ynys Mo\u0302n. Mae\u2019n peintio\u2019n reddfol gan newid cyfansoddiad a lliw wrth weithio ar sawl darn ar y tro. Mae hi\u2019n cael ei hysbrydoli gan y man a\u2019r lle mae hi\u2019n byw ac yn ei garu."}, {"text_idx": "#000023", "text": "Dan ni, Brenda Jones a Tegwyn Francis Jones, yn cynhyrchu gwaith celf o ddiddordeb lleol. Mae gennym ni ddiddordeb yn hen hanes Ynys Mo\u0302n ac mae rhai darnau\no waith yn ymwneud a\u0302\u2019r iaith a diwylliant Cymraeg. Mae darnau eraill yn hollol fympwyol."}, {"text_idx": "#000024", "text": "Mae adeiladwaith peintio a phrydferthwch y byd naturiol yn ysbrydoli\u2019r gweithiau cyfoethog yma. Mae\u2019r wefr yn amlwg ac yn heintus. Mwynhewch."}, {"text_idx": "#000025", "text": "Dw i\u2019n mwynhau\u2019r cyfle i ymgolli mewn prosiect creadigol yn benodol ar gyfer y digwyddiad blynyddol hwn. Dw i\u2019n parhau i chwilio am ddull boddhaol o gyfuno ffotograffiaeth a gwniadwaith."}]